Държавен вестник, бр. 96, 2025 г., стр. 151

БРОЙ  96	
Д Ъ Р Ж А В Е Н  В Е С Т Н И К 	
СТР.  151  
1. 
Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно равнище за придобиване на степен на професионална квалификация съгласно 
Закона за професионалното образование и обучение  
За придобиване на трета степен на професионална квалификация по професията 
„Образователна медиация“ от Списъка на професиите за професионално образование и 
обучение, утвърден от министъра на образованието и науката със Заповед № РД 09-2230 от 
09.08.2024 г., изискванията за входящото минимално образователно равнище към кандидатите са:  
 
за ученици - завършено основно образование; 
 
за лица, навършили 16 години - придобито право за явяване на държавни зрелостни 
изпити или завършено средно образование. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. 
Описание на професията 
Основните дейности на образователния медиатор включват посредничество между 
образователните институции, семействата и местната общност с цел превенция и преодоляване 
на образователни и социални дефицити, свързани с процеса на образователна интеграция и 
социализирането на деца и ученици от специфични групи в уязвимо положение като етнически 
малцинства,  етнокултурните общности,  мигранти и бежанци, както и за мотивиране на 
родителите им за включване и участие в образователния процес. 
Образователният медиатор участва в прилагането на национални образователни политики, 
както и в мерки и форми, организирани от образователните институции и общините, чрез които 
се насърчават интеркултурното образование и образователната интеграция на деца и ученици от 
етнически малцинства и етнокултурни общности. Работи за подпомагане на процесите на 
образователно и социалното включване на деца, ученици и техните семейства, които са в уязвимо 
положение, за преодоляване на съществуващи образователните неравенства. 
Образователният медиатор съдейства за изграждане на трайни механизми за комуникация 
и сътрудничество между семейството, образователната институция, местната власт и всички 
заинтересовани страни. Подпомага изграждането на достъпна, подкрепяща и позитивна 
образователна среда, в която всяко дете и ученик имат възможност за личностно и професионално 
развитие. Участва във форми на взаимодействие с родителите съвместно с учителя, като спомага 
за създаването на позитивно ориентирана междукултурна учебна среда. Съдейства за формиране 
на интеркултурна компетентност у деца/ученици и родители чрез организиране на форми за 
неформално образование и участие в допълнителни форми на педагогическо (дидактическо и 
възпитателно) взаимодействие в образователната институция и извън нея. 
Познава и прилага методи и техники за стимулиране на мотивацията у родителите за 
включване 
в 
образователния 
процес и 
за образованието 
на 
децата 
им. 
Познава 
етнопсихологическите и етнокултурните особености на родителите.  
Всички свои действия съгласува с директора на образователната институция, 
педагогическите и медицинските специалисти. 
Образователният медиатор си служи със специфични образователни средства и 
съвременни комуникационни технологии. Прилага дигитални дидактически средства за 
изграждане на групи между учители и други педагогически специалисти и родители. Модерира 
тези групи, като подпомага процеса на общуване и междуличностно взаимодействие между 
децата/учениците, родителите, местната общност и други заинтересовани страни в процеса на 
образование, включително чрез дигитална комуникация и социални мрежи.